EkBass/fiwiki-20250220-pages-articles huggingface dataset:
Maharishi Mahesh Yogi

thumb|Maharishi Mahesh Yogi vuonna 1978. Maharishi Mahesh Yogi (12. tammikuuta 1918Passikuva Jabalpur, Brittiläinen Intia – 5. helmikuuta 2008 Vlodrop, Alankomaat) oli intialainen hindulainen guru, joka kehitti transsendenttisen meditaation ja teki opetuskiertueillaan siitä suosittua kautta maailman. ==Elämäkerta== Maharishi syntyi Jabalpurissa vuonna 1918 ja sai nimekseen Mahesh Prasad Varma. Hän suoritti fysiikan tutkinnon Allahabadin yliopistosta vuonna 1942. Maharishi oli tavannut opintojensa aikana Brahmananda Saraswatin, ja tästä tuli Maharishin hengellinen opettaja, jonka palveluksessa hän toimi vuoteen 1953 asti. Oppi-isänsä kuoleman jälkeen Maharishi kiersi Intiaa opettamassa. Samalla hän kehitti transsendenttisen meditaation tekniikoita, joita hän kertoi oppineensa Brahmanandalta. Vuonna 1959 Maharishi aloitti ensimmäisen monista maailmankiertueistaan, jonka aikana hän vietti paljon aikaa Euroopassa ja Yhdysvalloissa. Hän julkaisi pääteoksensa Olemisen tiede ja elämisen taito vuonna 1963. Maharishin opetukset meditoinnista saavuttivat suosiota länsimaisten opiskelijoiden keskuudessa, ja vuonna 1968 The Beatlesin jäsenet osallistuivat Intiassa Maharishin meditaatioretriitille, mikä toi Maharishille runsaasti julkisuutta lännessä. Neljästä beatlesta ainoana kiinnostuksensa meditaatioon retriitin jälkeenkin säilytti George Harrison. Sen sijaan John Lennon ilmaisi Maharishin käytöksen ennenaikaisen lähtönsä syyksi."The Beatles - kaikkien aikojen bändi 50 vuotta", Ilta-Sanomat Maharishi siirsi vuonna 1990 toimitilansa Alankomaihin, missä hän kuoli vuonna 2008. Transsendenttinen meditaatio on säilynyt laajalle levinneenä liikkeenä Maharishin kuoleman jälkeenkin. == Lähteet == == Aiheesta muualla == * Maharishi Mahesh Yogin muistokirjoitus Helsingin Sanomissa * Ylen Elävä arkisto – Yogi Maharishi Suomessa (video) (1973) * Ylen Elävä arkisto – Hindulaisen meditaatiokuuluisuuden opinahjossa (audio) (1968) Luokka:Intialaiset joogaopettajat Luokka:Hindulaisuuden johtohenkilöt Luokka:Vuonna 1918 syntyneet Luokka:Vuonna 2008 kuolleet
Markus Gandler

Markus Gandler (s. 20. elokuuta 1966 Kitzbühel, Itävalta) on entinen itävaltalainen maastohiihtäjä, joka kilpaili 1980-luvun lopulta 1990-luvun lopulle. Hän voitti olympiahopeaa 10 kilometrin matkalla vuoden 1998 talviolympialaisissa Naganossa. Vuoden 1999 hiihdon maailmanmestaruuskilpailuissa Ramsaussa Gandler voitti kultaa 4x10 km viestissä. Vuodesta 2003 lähtien hän on toiminut Itävallan maasto- ja ampumahiihtomaajoukkueiden johtajana. ==Aiheesta muualla== * Luokka:Itävaltalaiset olympiamitalistit Luokka:Itävaltalaiset maastohiihtäjät Luokka:Vuonna 1966 syntyneet Luokka:Elävät henkilöt
Arnold Friberg

Arnold Friberg (21. joulukuuta 1913 Winnetka, Illinois, Yhdysvallat – 1. heinäkuuta 2010 Salt Lake City, Utah, Yhdysvallat) oli yhdysvaltalainen taidemaalari. Hänen tunnetuin maalauksensa on George Washingtonin rukousta Valley Forgessa kuvaava The Prayer at Valley Forge (1975). Friberg oli ehdolla parhaan puvustuksen Oscar-palkinnon saajaksi työstään elokuvassa Kymmenen käskyä (1956). Friberg oli mormoni ja tuli edellä mainittujen lisäksi tunnetuksi maalaamalla kohtauksia Mormonin kirjasta. == Lähteet == Luokka:Yhdysvaltalaiset taidemaalarit Luokka:Vuonna 1913 syntyneet Luokka:Vuonna 2010 kuolleet Luokka:Yhdysvaltalaiset kuvittajat
Albiorix (kuu)

Albiorix on Saturnuksen epäsäännöllistä rataa kiertävä kuu, joka löydettiin vuonna 2000http://planetarynames.wr.usgs.gov/Page/Planets#SaturnianSystem, jolloin se sai väliaikaisen nimen S/2000 S 11. Se kuuluu Saturnuksen kuitten gallialaisryhmään, jonka epäillään syntyneen suuremman kuun hajotessa pienemmiksi kappaleiksi. == Lähteet == Luokka:Saturnuksen kuut
James Millns

James G. Millns Jr. (s. 13. tammikuuta 1949) on yhdysvaltalainen taitoluistelija, joka kilpaili jäätanssissa parinaan Colleen O'Connor. Millns voitti vuonna 1974 Yhdysvaltain jäätanssimestaruuden ja sijoittui samana vuonna MM-kilpailuissa seitsemänneksi. Seuraavana vuonna hän voitti jälleen Yhdysvaltain mestaruuden ja myös MM-hopeaa. Vuoden 1976 olympiakisoissa Innsbruckissa hän voitti uransa ainoan olympiamitalin sijoittumalla pronssille. Samana vuonna hän voitti kolmannen kerran peräkkäin Yhdysvaltain mestaruuden ja lisäksi MM-pronssia. == Saavutukset jäätanssissa == ; 1974 *USA:n mestaruus *MM-kisojen seitsemäs tila ; 1975 *USA:n mestaruus *MM-hopeaa ; 1976 *USA:n mestaruus *Olympiapronssia *MM-pronssia == Lähteet == Luokka:Yhdysvaltalaiset taitoluistelijat Luokka:Yhdysvaltalaiset olympiamitalistit Luokka:Vuonna 1949 syntyneet Luokka:Elävät henkilöt
Billy Coutu

Wilfrid ”Billy” Arthur Coutu (usein virheellisesti Couture, 1. maaliskuuta 1892 Ontario, Kanada – 28. helmikuuta 1978 Ontario, Kanada) oli kanadalainen jääkiekkoammattilainen. Hän oli pelipaikaltaan puolustaja ja pelasi NHL:ssä kymmenen kauden ajan. Hän sai vuonna 1927 elinikäisen pelikiellon NHL:ssä hyökättyään jääkiekkoerotuomarin kimppuun. Kielto purettiin kahden ja puolen vuoden jälkeen, mutta Coutu ei ikinä enää palannut NHL:ään. == Pelaajaura == NHL-uransa aikana Coutu edusti Montreal Canadiensia, Hamilton Tigersia ja Boston Bruinsia. Hän aloitti uransa Canadiensissa ensimmäisellä NHL-kaudella 1917–1918, jolloin joukkue hävisi finaaleissa Torontolle. Kaudeksi 1920–1921 Coutu siirtyi Hamilton Tigersiin, mutta palasi jo seuraavaksi kaudeksi Canadiensiin, jossa pelasi seuraavat viisi kautta. Kaudella 1923–1924 Coutu oli Canadiensin joukkueessa voittamassa Stanley Cupin. Coutu toimi joukkueensa kapteenina kaudella 1925–1926, jonka jälkeen hänet kaupattiin Boston Bruinsiin. Ensimmäissä harjoituksissaan uudessa joukkueessa hän taklasi joukkuetoveriaan Eddie Shorea niin, että tämä loukkasi korvansa. Muutamat lääkärit olisivat amputoineet korvan, mutta lopulta löytyi lääkäri, joka ompeli korvan paikoilleen. Coutu sai 50 dollarin sakon, mutta myöhemmin rahat palautettiin. Kauden 1926–1927 neljännessä finaaliottelussa Coutu aloitti tappelun, mahdollisesti päävalmentajansa Art Ross'n käskystä, lyömällä tuomari Jerry LaFlammea. Tämän seurauksena Coutu sai elinikäisen pelikiellon NHL:ssä. == Aiheesta muualla == * Luokka:Kanadalaiset jääkiekkoilijat Luokka:Vuonna 1892 syntyneet Luokka:Vuonna 1978 kuolleet
Neso

Neso on epäsäännöllistä rataa kiertävä Neptunuksen kuu, josta ensimmäinen kuva on ajalta 14. elokuuta 2002.http://planetarynames.wr.usgs.gov/Page/Planets#UranianSystem Se tosin huomattiin vasta vuonna 2003. Sen kiertoradan säde on 48 miljoonaa kilometriä, jolla se on Aurinkokunnan kauimpana planeetastaan kiertävä kuu. Se tunnetaan myös nimillä S/2002 N 4 ja Neptune XIII. Mytologiassa Neso oli yksi Nereideistä, == Lähteet == Luokka:Neptunuksen kuut
Mustafa II

Mustafa II (6. helmikuuta 1664 – 28. joulukuuta 1703) oli Osmanien valtakunnan sulttaani 1695–1703. Hän oli sulttaani Mehmed IV:n poika ja luopui vallasta vuonna 1703 veljensä Ahmed III:n hyväksi. Valtakautensa loppupuolella hän yritti palauttaa sulttaanin vallan, joka oli ollut symbolista 1600-luvun keskivaiheilta asti, jolloin Mehmed IV oli luovuttanut vallan suurvisiirille. Mustafa II:n toisena suunnitelmana oli saada vaihtoehtoinen pohja vallallensa saavuttamalla ratsuväkeen kuuluvien timarien uskollisuus, mutta näiden ratsumiesten asema oli koko ajan muuttumassa heikommaksi eikä hän onnistunut vallanpalautuksessa vaan häntä vaadittiin luopumaan kruunusta. Mustafa II hävisi Itävallan armeijalle Zentan taistelun 11. syyskuuta 1697. Tämä johti osaltaan Karlowitzin rauhaan 26. tammikuuta 1699 Sremski Karlovcissa. Luokka:Osmanien hallitsijat Luokka:Vuonna 1664 syntyneet Luokka:Vuonna 1703 kuolleet
Carme

Carme on Jupiteria retrogradiseen suuntaan kiertävä epäsäännöllinen kuu. Kuun löysi Seth Barnes Nicholson heinäkuussa 1938. Nimensä kuu on saanut kreikkalaisesta mytologiasta. Nykyisen nimensä kuu sai vasta 1975. Ennen sitä se tunnettiin yksinkertaisesti Jupiter XI:nä. Kuuta kutsuttiin vuosina 1955–1975 Paniksi, joka on nykyään erään Saturnuksen kuun nimi. Kuu on antanut nimensä Carme-ryhmälle, eli kuujoukolle, johon Carme itsekin kuuluu. == Lähteet == * * Luokka:Jupiterin kuut
Meillä menee lujaa

Meillä menee lujaa on kokoelmalevy, jonka A-puoli sisältää Pelle Miljoonan eri kokoonpanojen single-kappaleita vuosilta 1978-1980. B-puoli vuorostaan sisältää Problems?- ja Hymy Taskinen & Co -yhtyeiden kappaleita. Kokoelma julkaistiin syksyllä 1980. == Kappaleet == ===A-puoli=== Pelle Miljoona # # # # # # # # ===B-puoli=== Problems? # * # # # Hymy Taskinen & Co # * # == Tekijät == * Koonnut: Timo Vuorio * Kannen kuvat: Inna Aarniala * Kannen suunnittelu ja toteutus: Riipinen Luokka:Pelle Miljoonan kokoelma-albumit Luokka:Vuoden 1980 kokoelma-albumit
Reno Wilson

Roy ”Reno” Wilson (s. 20. lokakuuta 1970) on yhdysvaltalainen näyttelijä, joka tuli tunnetuksi The Cosby Show’n myötä 1980-luvulla. Wilson on usein esiintynyt televisiosarjoissa, kuten Bel-Airin prinssi, Chicagon lääkärit, NYPD Blue, Las Vegas ja Enkelin kosketus. Hän on näytellyt myös elokuvissa, kuten Crank, Kersantti Bilko, City of Industry – pelon kaupunki ja Kadotettu. Wilson on esiintynyt ääniroolissa useissa Transformers-elokuvissa: vuoden 2007 Transformersissa Wilson toimi Frenzyn äänenä. Vuonna 2009 hän toimi Mudflapin äänenä elokuvassa Transformers: Kaatuneiden kosto, vuosina 2011 ja 2014 hän oli Brainsin äänenä elokuvissa Transformers: Kuun pimeä puoli ja Transformers – Tuhon aikakausi, sekä vuonna 2017 Autobotti Sqweeksin ja Decepticon Mohawkin ääninä elokuvassa Transformers: Viimeinen ritari. ==Aiheesta muualla== * * TV.com * Fanunity.com Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Pohjois-Savon rykmentin 2. pataljoona

Pohjois-Savon rykmentin 2. pataljoona oli valkoisten itäarmeijan Pohjois-Savon rykmenttiin kuuluva joukko-osasto Suomen sisällissodassa. Pataljoonan komentaja oli reservikapteeni B. Fabritius. Pataljoonasta muodostettiin sodan jälkeen 23. heinäkuuta 1918 Helsingin vartiopataljoona. ==Perusyksiköt== * 5. komppania (Kuopion 1. suojeluskuntakomppania) Päällikkö: jääkärikapteeni Einar Wichmann myöh. Vihma. * 6. komppania Päällikkö: Huttunen. * 7. komppania (Kuopion 3. komppania) Päällikkö: Vainikainen. * 8. konekiväärikomppania Päällikkö: Rosenberg. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. Luokka:Itäarmeija
Pohjois-Savon rykmentin 3. pataljoona

Pohjois-Savon rykmentin 3. pataljoona oli valkoisten itäarmeijan Pohjois-Savon rykmenttiin kuuluva joukko-osasto Suomen sisällissodassa. Pataljoonan komentaja oli jääkärikapteeni Onni Purhonen. ==Joukko-osastot== * 9. komppania Päällikkö: -------. * 10. komppania Päällikkö: -------. * 11. komppania Päällikkö: --------. * 12. konekiväärikomppania Päällikkö: --------. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. Luokka:Itäarmeija
Ida Rubinstein

Ida Lvovna Rubinstein (; 5. lokakuuta (J: 21. syyskuuta) 1885 Harkova – 20. syyskuuta 1960 Vence, Provence-Alpit-Riviera) oli venäläinen ballerina. Hän syntyi Pietarissa juutalaiseen perheeseen ja debytoi vuonna 1909. Rubinstein pääsi pian Sergei Djagilevin Venäläiseen balettiin. Valentin Serov maalasi hänestä vuonna 1910 kuuluisan muotokuvan. Rubinstein tilasi säveltäjä Maurice Ravelilta Boléron, jonka hän myös kantaesitti vuonna 1928. Hän lopetti esiintymisen toisen maailmansodan alussa ja kuoli Vencessä, Ranskassa 74 vuoden ikäisenä. Luokka:Venäläiset balettitanssijat Luokka:Vuonna 1885 syntyneet Luokka:Vuonna 1960 kuolleet
Oingo Boingo

Oingo Boingo oli vuosina 1979–1995 toiminut yhdysvaltalainen uuden aallon yhtye jonka perusti Danny Elfman. Yhtye yhdisteli vaikutteita rock-, pop- ja ska-musiikista, ja sen kappaleissa olivat näkyvästi esillä myös puhallinsoittimet. Monet sen jäsenet, kuten Elfman ja kitaristi Steve Bartek, olivat aiemmin toimineet vuonna 1972 perustetussa The Mystic Knights of the Oingo Boingo -taiteilijaryhmässä. ==Diskografia== EP:t *Oingo Boingo (1980) Studioalbumit *Only a Lad (1981) *Nothing to Fear (1982) *Good for Your Soul (1983) *So-Lo (1984) *Dead Man's Party (1985) *Boi-ngo (1987) *Dark at the End of the Tunnel (1990) *Boingo (1994) Luokka:Yhdysvaltalaiset uuden aallon yhtyeet
Nämä päivät, nämä yöt

Nämä päivät, nämä yöt on Pelle Miljoonan kokoelmalevy, joka sisältää single- kappaleita vuosilta 1979–1982. Se julkaistiin vuonna 1982. == Kappaleet == Kaikki kappaleet säveltänyt Ari Taskinen ja sanoittanut Pelle Miljoona, ellei toisin mainita. A-puoli # # # # # # B-puoli # # # # # # Luokka:Vuoden 1982 kokoelma-albumit Luokka:Pelle Miljoonan kokoelma-albumit
Vaasan Rykmentti 1. pataljoona

Vaasan rykmentin 1. pataljoona oli valkoisten itäarmeijan Vaasan rykmenttiin kuuluva joukko-osasto Suomen sisällissodassa. Pataljoonan komentaja oli jääkäriluutnantti Carl Nordensvan. ==Joukko-osastot== * 1. komppania Päällikkö: jääkäriluutnantti Yrjö Könni (toimi myös pataljoonan adjutanttina). * 2. komppania Päällikkö: jääkäriluutnantti Gabriel Viitaharju. * 3. komppania Päällikkö: E. Vainio. * 4. konekiväärikomppania Päällikkö: jääkäriluutnantti Pekka Heikka. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. Luokka:Itäarmeija
Ruosteranta

Ruosteranta () on kylä Pohjois-Ruotsissa Pajalan kunnassa Muonionjoen rannalla. Ruosterannan Suomen puoleisella rannalla on Ylimuonion kylä. ==Aiheesta muualla== * Ruosterannan kotisivut Luokka:Pajalan kunta
Vaasan rykmentti 2. pataljoona

Vaasan rykmentin 2. pataljoona oli valkoisten itäarmeijan Vaasan rykmenttiin kuuluva joukko-osasto Suomen sisällissodassa. Pataljoonan komentaja oli jääkärikapteeni Yrjö Väinönheimo, myöh. jääkärikapteeni Vilho Lindén. ==Joukko-osastot== * 5. komppania Päällikkö: jääkäriluutnantti Viljo Laakso (10. huhtikuuta alkaen). * 6. komppania Päällikkö: C. Carlsson. :Ryhmänjohtajat: jääkärivääpeli Jalmari Pehkonen. * 7. komppania Päällikkö: jääkärijääkäriluutnantti Lahja Oksanen (8. huhtikuuta alkaen), jääkäriluutnantti Juho Komonen. * 8. Konekiväärikomppania Päällikkö: jääkäriluutnantti Emil Vähäpassi. ==Pataljoonassa palvelleet Saksan jääkärit== Adjutanttina jääkärivääpeli Onni Vuorisalo (palveli aikaisemmin Hämeen ryhmän Mäntän pataljoonassa) ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. Luokka:Itäarmeija
Valentin Serov

Valentin Aleksandrovitš Serov (; 19. tammikuuta (J: 7. tammikuuta) 1865 Pietari – 5. joulukuuta (J: 22. marraskuuta) 1911 Moskova) oli venäläinen taidemaalari. Serov syntyi Pietarissa säveltäjä Aleksandr Serovin poikana. Hän opiskeli Ilja Repinin ja vuosina 1880–1885 Pietarin taideakatemiassa Pavel Tšistjakovin johdolla. Serov tuli tunnetuksi muotokuvillaan. Hänen mallejaan olivat muiden muassa Pavel Tšistjakov, Konstantin Korovin, Isaak Levitan, Nikolai Leskov, Nikolai Rimski-Korsakov, Maria Jermolova, Tamara Karsavina ja Ida Rubinstein. Tunnettuja maalauksia ovat myös Tyttö ja persikat (1887) sekä Lapset (1899). Serov, joka pääsi Pietarin taideakatemian täysjäseneksi vuonna 1903, jätti paikkansa vuonna 1905 protestina verisunnuntain tapahtumille. Serov oli peredvižnikkien eli kiertäviä taidenäyttelyitä järjestäneen Vaeltajat-taiteilijayhdistyksen jäsen. Hän kuoli sydänkouristukseen Moskovassa 46 vuoden ikäisenä. Serov omisti 1900-luvun alussa Inon kylässä lähellä Terijoen rautatieasemaa sijainneen maatilan, jossa hänellä oli myös ateljee. Hän maalasi siellä joitakin maalaiselämää kuvanneita teoksia.Iliana Mejias- Ojajärvi: Venäjän maalaustaide: Ikoneista avantgarden kynnykselle, s. 176. WSOY, Helsinki 2006. ==Valentin Serovin teoksia== Kuva:Serov devochka s persikami.jpg|Tyttö ja persikat, 1887. Kuva:Serov Alexander Serov.jpg|Aleksandr Serov, 1887-1888\. Kuva:Walentin Alexandrowitsch Serow 003.jpg|Angelo Masini, 1890. Kuva:Serov Leskov.jpg|Nikolai Leskov, 1894. Kuva:Walentin Alexandrowitsch Serow 004.jpg|Nikolai Rimski-Korsakov, 1898. Kuva:Serow In Winter.jpg|Talvella, 1898. Kuva:Serov Botkina.jpg|Sofia Mihailovna Botkina, 1899. Kuva:Walentin_Alexandrowitsch_Serow_Children.jpg|Lapset, 1899. Kuva:Levitan_older.jpg|Taidemaalari Isaak Levitan, 1893. Kuva:Yermolova.jpg|Näyttelijä Maria Jermolova, 1905. Kuva:Anna Pavlova in the Ballet Sylphyde.jpg|Anna Pavlova baletissa La Sylphide (Keiju), 1909 Image:Portrait_of_Ida_Rubenstein1.jpg|Ida Rubinstein, 1910. ==Lähteet== == Aiheesta muualla == Luokka:Venäläiset taidemaalarit Luokka:Vuonna 1865 syntyneet Luokka:Vuonna 1911 kuolleet Luokka:Muotokuvamaalarit
Lauluja rakastamisen vaikeudesta (Pelle Miljoona)

Lauluja rakastamisen vaikeudesta on Pelle Miljoonan kokoelmalevy. Se julkaistiin vuonna 1989. == Kappaleet == Sävellykset ja sanoitukset Pelle Miljoona, ellei toisin mainita. # # # # # # # # # # == Tekijät == * Kansi: Jussi Aho * Etukannen valokuva: Juho Juntunen Luokka:Vuoden 1989 kokoelma- albumit Luokka:Pelle Miljoonan kokoelma-albumit
Vaasan rykmentti 3. pataljoona

Vaasan rykmentin 3. pataljoona oli valkoisten itäarmeijan Vaasan rykmenttiin kuuluva joukko-osasto Suomen sisällissodassa. Pataljoonan komentaja oli majuri G. A. Bäckman. ==Joukko-osastot== * 9. komppania Päällikkö: K. Hietala. * 10. komppania Päällikkö: Sigfrid V. Paaer. * 11. komppania Päällikkö: kersantti Elias Paalanen. * 12. konekiväärikomppania Päällikkö: kersantti Onni Valdemar Aulo. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. *Toim. Kai Donner, Th. Svedlin, Heikki Nurmo, Suomen vapaussota VIII, GUMMERUS Jyväskylä 1927. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. Luokka:Itäarmeija
Teväntö

Teväntö on kylä Lopen kunnassa. Kylässä on muun muassa Teväntöjärvi, joka on hyvä uimapaikka kesäisin. Kylässä on toiminut kaksi kauppaa, jotka on lopetettu. Tevännöllä toimi aiemmin Rantasen saha, jonka kuivaamo paloi tulipalossa mutta rakennettiin talkoovoimin uudestaan. Saha kuitenkin lopetti toimintansa muutamaa vuotta myöhemmin. Teväntö sekä naapurikylät Pilpala ja Hunsala ovat Lopen vanhimpia kyliä. ==Lähteet== ==Kirjallisuutta== * Luokka:Lopen kylät
Pohjois-Hämeen rykmentin 2. pataljoona

Pohjois-Hämeen rykmentin 2. pataljoona oli valkoisten Itäarmeijan Pohjois- Hämeen rykmenttiin kuulunut joukko-osasto Suomen sisällissodassa. Pataljoonan komentaja oli ratsumestari Oskar Wilkman ja myöhemmin kapteeni K. Mikkola. Pataljoona kokoonpantiin Eväjärvellä jääkäri Vilho Kortteen johtamasta jyväskyläläisestä vartiokomppaniasta ja Matti Laurilan komennossa olleista kahdesta lapualaiskomppaniasta. Alkuvaiheessa pataljoona oli ilman konekiväärikomppaniaa. Pataljoonan komentaja Oskar Wilkman saapui pataljoonaan Seinäjoen värvätyn pataljoonan komppanianpäällikön tehtävistä. ==Joukko- osastot== * 1. komppania Päällikkö: ylioppilas J. Laurila myöhemmin V. Lybeck. * 2. komppania Päällikkö: jääkärivänriki Matti Laurila (toimi myös pataljoonan varakomentajana, haavoittui 3. huhtikuuta 1918 ja siirrettiin Pohjois-Hämeen rykmentin 3. pataljoonan komentajaksi 5. toukokuuta alkaen) myöhemmin J. Malkamäki. :Joukkueenjohtajat: jääkäri Heikki Yrjö Peurala * 3. komppania Päällikkö: jääkärivänrikki Vilho Korte. * konekiväärikomppania Päällikkö: E. Viitala. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Toim. Donner, Svedlin ja Nurmio: Suomen vapaussota IV, Gummerus Jyväskylä 1920-25 * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. Luokka:Itäarmeija
Alfredo Kraus

Alfredo Kraus Trujillo (24. syyskuuta 1927 – 10. syyskuuta 1999) oli espanjalainen tenori. Hän syntyi Las Palmasissa ja aloitti lapsena musiikkiharrastuksensa ottamalla pianotunteja ja laulamalla kuorossa. Kraus debytoi vuonna 1956, jolloin hänellä oli rooli Giuseppe Verdin oopperassa Rigoletto. Hänet nähtiin ensimmäistä kertaa Covent Gardenissa 1959, La Scalassa 1960 ja Metropolitan-oopperassa 1966. Erääksi Krausin tavaramerkeistä muodostui ”Pourquoi me réveiller” Jules Massenet’n oopperasta Werther. Tenorille myönnettiin vuonna 1991 Asturian ruhtinaan palkinto. Kraus kuoli haimasyöpään Madridissa 71-vuotiaana. Luokka:Espanjalaiset oopperalaulajat Luokka:Tenorit Luokka:Vuonna 1927 syntyneet Luokka:Vuonna 1999 kuolleet
Pohjois-Hämeen rykmentin 3. pataljoona

Pohjois-Hämeen rykmentin 3. pataljoona oli valkoisten Itäarmeijan Pohjois- Hämeen rykmenttiin kuulunut joukko-osasto Suomen sisällissodassa. Pataljoonan komentaja oli kapteeni Allan Winge. Hänen siirryttyään Ruotsalaisen prikaatin varakomentajaksi hänen tilalleen tuli jääkärivänrikki Matti Laurila. Pataljoona koottiin Jämsässä maaliskuun 1918 alussa. Alkuun pataljoonassa oli vain kaksi komppaniaa ja konekiväärijoukkue Seinäjoen pataljoonasta, konekiväärikomppanian pataljoona sai koottua Kuhmoisten taistelun jälkeen sotasaaliskonekivääreistä ja 3. komppaniansa vasta Länkipohjan taistelun jälkeen. Kuhmoisissa 10. maaliskuuta. ==Joukko-osastot== * 1. komppania Päällikkö: ylioppilas M. Wichmann myöhemmin B. Svedlin. * 2. komppania Päällikkö: jääkärivänrikki Einar Alexander Laurentius Grönberg (haavoittui 3. huhtikuuta Tampereella), myöhemmin M. Wichmann. :Joukkueenjohtajat: jääkärivääpeli Lauri Johannes Boman (myöh. Auer), joka toimi myös komppanian varapäällikkönä. * 3. komppania Päällikkö: luutnantti Hellgren myöhemmin B. Frank. Komppaniassa oli Etelä-Pohjanmaan ruotsinkielisiä luutnantti Bromanin komennuskunnasta, tämä joukko liittyi komppaniaan Tampereen edustalla. * konekiväärikomppania Päällikkö: Tammelin myöhemmin E. Åkerlund. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. Luokka:Itäarmeija
Thomas Hardy

Thomas Hardy (2. kesäkuuta 1840 Dorset, Englanti – 11. tammikuuta 1928 Dorset, Englanti) oli englantilainen kirjailija. Hardy piti itseään ennen kaikkea runoilijana, mutta hänen romaaninsa ovat runoja tunnetumpia. Hänen tuotannolleen tyypillisiä piirteitä ovat tarkka ihmiskuvaus ja huumori. Hänen läpilyöntiteoksensa oli vuonna 1874 ilmestynyt Far from the Madding Crowd. Kohua ja paheksuntaa hän herätti vuonna 1891 kirjallaan Tessin tarina, joka koetteli aikakauden seksuaalisia normeja. Teos on noussut modernismin kaudella yhdeksi englanninkielisen kirjallisuuden keskeiseksi kirjaksi, ja se on sovitettu useita kertoja näyttämölle, esimerkiksi Roman Polanskin elokuvana Tess – viattomuuden tarina vuodelta 1979 ja 2000-luvulla Jenna Pasquan laatimana rock-oopperana. == Suomennetut teokset == * * * * * * == Lähteet == == Aiheesta muualla == * Vapaasti ladattavia Thomas Hardyn e-kirjoja Projekti Lönnrotilta sekä Project Gutenbergiltä. Luokka:Englantilaiset kirjailijat Luokka:Englantilaiset runoilijat Luokka:Vuonna 1840 syntyneet Luokka:Vuonna 1928 kuolleet Luokka:Seulonnan keskeiset artikkelit
Marshall Applewhite

Marshall Herff Applewhite, Jr. (17. toukokuuta 1931 – 26. maaliskuuta 1997) oli yhdysvaltalainen ufokultin johtaja. Applewhite syntyi Teksasissa ja hankki alun perin elantonsa musiikinopettajana. Applewhite erotettiin opettajan työstä 1970, kun hän jäi kiinni seksin harrastamisesta miespuolisen oppilaansa kanssa. Hän toivoi parannusta homoseksuaalisiin haluihinsa ja teetti itselleen kastraation."Heaven's Gate" Suicides Myöhemmin Applewhite suositteli kastraatiota kulttinsa jäsenille, joista moni vapaaehtoisesti teetti sen itselleen. Vuonna 1972 hän tapasi Houstonissa potilaana ollessaan 44-vuotiaan sairaanhoitaja Bonnie Nettlesin, jonka kanssa hän perusti 1974 Heaven’s Gate -kultin. Nettlesin kuoltua vuonna 1985 maksasyöpään, johti Applewhite kulttia. 26\. maaliskuuta 1997 kultin jäsenet tekivät johtajansa manipuloimina joukkoitsemurhan. Applewhite mukaan luettuna kaikkiaan 39 ihmistä kuoli.http://edition.cnn.com/US/9703/28/suicide.list/ Applewhite oli ollut psykiatrisena potilaana sairaalassa kuultuaan ääniä.http://culteducation.com/group/968-heaven-s-gate/9568-marshall- applewhites-cry-for- help.htmlhttp://articles.philly.com/1997-03-30/news/25573336_1_mental- hospital-marshall-herff-applewhite-louise-winant Psykiatrian professori Louis Jolyon Westin mukaan Applewhite oli myös muun muassa harhaluuloinen. == Lähteet == Luokka:Yhdysvaltalaiset henkilöt Luokka:Itsemurhan tehneet Luokka:Vuonna 1931 syntyneet Luokka:Vuonna 1997 kuolleet
Lit

Lit (黎, pinyin: Lí) ovat Kiinassa asuva etninen ryhmä. Suuri enemmistö heistä asuu Hainanin provinsissa liden ja miaojen autonomisessa prefektuurissa. Lin kieli on läheistä sukua esimerkiksi zhuangille ja shuille, ja se kuuluu thailaisiin kieliin. Vuoden 1990 väestönlaskennan mukaan litä oli 1 110 900\. Vuoden 2010 marraskuun 1. päivän väestönlaskennan mukaan li-kansan koko oli kasvanut, ja heitä oli tuolloin 1 463 064. ==Historia== Historiotsijoiden ja arkeologien mukaan lit ovat asuneet Hainanilla jo kolmen vuosituhannen ajan. Han-kiinalaiset tulivat saarelle noin kaksituhatta vuotta sitten ja he olivat alistaneet saaren valtaansa 600-luvulle mennessä. Lit eivät kuitenkaan alistuneet taistelutta ja he saivatkin villin maineen Kiinassa. Jo Tang- dynastian aikaisissa lähteissä lit kuvaillaan vihamielisiksi ja kapinahenkisiksi. Ming-dynastian ja Yuan-dynastian aikana keskusvalta joutui taltuttamaan useita liden kapinoita. Kiinalaisten valta ulottuikin pitkälti pelkästään Hainanin rannikolle liden hallitessa saaren sisämaata. Jatkuvat kapinat vahvistivat liden huonoa kuvaa han-kiinalaisten keskuudessa. Liden maine parani Kiinan sisällissodan myötä. Lijohtaja Wang Guoxing johti noin 15 000:ta sotilasta japanilaisia ja kansallismielisiä vastaan kommunistien puolella. Hänen joukkonsa olivat Mao Zedongia tukeneista vähemmistökansalaisuuksien joukoista suurimmat. Kommunistien voitettua vuonna 1949 lit saivatkin sankarimaineen Kiinassa. Romantisoituja tarinoita liden taistelusta kommunismin puolesta on käytetty usein Kiinan virallisessa historiankirjoituksessa. ==Kulttuuri== Lit on oikeastaan sateenvarjotermi joukolle useampia toisistaan eroavia ryhmiä. Jotkut tutkijat jakavat lin kielen viiteen eri kieleen, jotka voidaan edelleen jakaa eri murreryhmiin. Lit mieltävät usein itsensä pikemminkin osaksi omia kielellisiä ryhmiään, kuin osaksi yhtenäistä liden kansaa. Kielen ohella liden alaryhmiä jakaa myös maantiede. Suurin osa listä on maanviljelijöitä, jotka kasvattavat esimerkiksi riisiä, kookoksia, kahvia, kaakaota, mangoja ja banaaneja. Poiketen suurimmasta osasta naapureitaan, lit omistavat maansa yhteisöinä ja sato jaetaan yhteisön kesken. ==Lähteet== Luokka:Kiinan etniset ryhmät
Liike Jumalan kymmenen käskyn palauttamiseksi

Liike Jumalan kymmenen käskyn palauttamiseksi () oli Ugandassa perustettu uskonlahko, jonka johtajien apokalyptinen uskomus johti satojen ihmisten murhaamiseen 17. maaliskuuta 2000. Liike syntyi Joseph Kibweteeren ja Credonia Mwerinden yhteistyön tuloksena. Kibweteere oli lähtenyt tapaamaan Credonia Mwerindea kuultuaan viesteistä, joita tämä oli väittänyt saavansa Neitsyt Marialta. Liike julisti maailmanlopun koittavan 31. joulukuuta 1999. Sen johto valvoi myös erittäin tarkoin jäsentensä yksityiselämää: esimerkiksi saippua, seksuaalinen kanssakäyminen ja tarpeeton suullinen kommunikaatio kiellettiin. Kun kävi ilmeiseksi, ettei maailmanloppua tule lahkon johtajien ilmoittamana aikana, väitti johto sen edelleen koittavan jossakin vaiheessa vuotta 2000. Saman vuoden maaliskuun 17. päivänä lahkon jäsenet kerättiin kirkkoon, joka sytytettiin tuleen sillä seurauksella, että 330 ihmistä menetti henkensä. Satoja jäseniä oli surmattu jo ennen tulipaloa myrkyllä, kuristaen ja puukottamalla. Lahkojohtajien asuntojen läheltä löytyi joukkohautoja, joissa oli lisäksi 450 ruumista; osa oli lahkon jäseniä etsimään tulleita omaisia. Lahkojohtajia tai heidän ruumiitaan ei ole löydetty. == Lähteet == * BBC News - When devotion means death: http://news.bbc.co.uk/2/hi/africa/682357.stm * Uskontojen uhrien tuki ry: Liike Jumalan 10 käskyn palauttamiseksi Luokka:Kultit Luokka:Ugandalaiset järjestöt Luokka:Ugandan historia
Luniz

Luniz on Kalifornian Oaklandista kotoisin oleva rap-duo, johon kuuluvat Yukmouth ja Numskull. Kaksikon ensimmäinen albumi Operation Stackola myi hittisinglen ”I Got 5 on It” johdolla Yhdysvalloissa platinaa. Lunizin piti alun perin olla mukana Tupac Shakurin One Nation -projektissa, mutta Shakurin kuoltua koko projektia ei koskaan julkaistu. ==Diskografia== ===Albumit=== * Operation Stackola (1995) * Lunitik Muzik (1997) * Silver & Black (2002) * We Are the Luniz (2005) ===Singlet=== * "I Got 5 on It" (1995) * "Playa Hata" (1995) * "Jus Mee & U" (1997) * "Hypnotized" (1998) * "Oakland Raider" (2002) * "A Piece of Me" mukana Fat Joe (2004) == Aiheesta muualla == * Yukmouth MySpace-sivustolla * Numskull MySpace-sivustolla Luokka:Yhdysvaltalaiset hip hop -yhtyeet Luokka:Yhdysvaltalaiset duot
Mateja Svet

Mateja Svet (s. 16. elokuuta 1968 Ljubljana) on entinen slovenialainen alppihiihtäjä, joka aktiiviurallaan edusti Jugoslaviaa. Svet sijoittui Sarajevon talviolympialaisissa 1984 pujottelussa viidenneksitoista, vain 15-vuotiaana. Seuraavana talvena Bormion MM-kilpailuissa hän sijoittui suurpujottelussa kolmanneksitoista. Helmikuussa 1986 Svet saavutti ensimmäisenä slovenialaisena – ja jugoslavialaisena – naisena hiihtolajien maailmancup-voiton, kun hän oli paras suurpujottelukilpailussa Vysoké Tatryssa, nykyisessä Slovakiassa. Crans-Montanan MM-kilpailuissa 1987 Svet saavutti kolme mitalia: suurpujottelussa hän sijoittui toiseksi yli puoli sekuntia Vreni Schneiderille hävinneenä, supersuurpuojttelussa kolmanneksi Maria Walliserin ja Michela Figinin jälkeen, samoin pujottelussa Erika Hessin ja Roswitha Steinerin takana. Calgaryn olympialaisissa 1988 Svet saavutti hopeaa pujottelussa; ero kultaa voittaneeseen Vreni Schneideriin oli peräti 1,68 sekuntia. Suurpujottelussa Svet oli neljäs. Vailin MM-kilpailuissa 1989 Svet voitti kultaa pujottelussa oltuaan 0,61 sekuntia Schneideriä nopeampi. Suurpujottelussa hän oli alun perin neljäs, mutta nousi pronssille, kun kolmanneksi sijoittunut Christelle Guignard jäi kiinni dopingista. Alppiyhdistetyssä Svet sijoittui neljänneksi. Svet voitti kaikkiaan seitsemän maailmancupin osakilpailua ja sijoittui 22 kertaa kolmen parhaan joukkoon. Kaudella 1987–1988 hän voitti suurpujottelun kokonaiscupin. Svet lopetti uransa keväällä 1990, vain 21-vuotiaana. ==Maailmancupin palkintosijat== ===Pujottelu=== *Kausi 1985–1986: St. Gervais kolmas, Vysoké Tatry voitto, Bromont voitto *Kausi 1986–1987: Mellau toinen *Kausi 1987–1988: Sestriere toinen, Kranjska Gora voitto *Kausi 1988–1989: Mellau toinen ===Suurpujottelu=== *Kausi 1984–1985: Lake Placid toinen *Kausi 1985–1986: Val Zoldana toinen *Kausi 1986–1987: Park City toinen, Saalbach toinen *Kausi 1987–1988: Kranjska Gora voitto, Saalbach voitto *Kausi 1988–1989: Val Zoldana toinen, Furano toinen, Shigakogen toinen *Kausi 1989–1990: Maribor voitto, Veysonnaz voitto, Klövsjö kolmas ===Supersuurpujottelu=== *Kausi 1985–1986: Sestriere kolmas *Kausi 1986–1987: Saalbach kolmas *Kausi 1987–1988: Sestriere toinen ==Lähteet== * Luokka:Jugoslavialaiset alppihiihtäjät Luokka:Jugoslavialaiset olympiamitalistit Luokka:Vuonna 1968 syntyneet Luokka:Elävät henkilöt
3\. jääkäripatteristo

3\. jääkäripatteristo oli valkoisten itäarmeijan jääkäritykistöprikaatiin kuuluva joukko-osasto Suomen sisällissodassa. Patteriston komentaja oli jääkärikapteeni Aarne Snellman. ==Joukko-osastot== ===5. patteri=== Päällikkö: jääkäriluutnantti Albin Palmén. :Vääpeli: jääkärivääpeli Yrjö Väinö Ponto, jääkärialiupseeri Lauri Aleksanteri Martti :Jaosjohtajat: jääkärivääpeli Juho Emil Mäkelä, jääkärivänrikki Toivo Nikolai Pehu-Lehtonen, jääkärialiupseeri Vihtori Arvi Heinonen. :Patterissa palvelleet Saksa jääkärit: suuntaajana jääkärialiupseeri Albin Aukusti Lindqvist, kuosmastoaliupseerina ja rehumestarina jääkärialiupseeri Erkki Emil Pohjanen, jääkärivaravääpeli Oskar Isak Sippola, jääkärivaravääpeli Jalo Väinö Ahola, jefreitteri Oiva Oskari Salonen (liittyi patteriin sisällissodan päätyttyä 20. toukokuuta 1918, palveli sisällissodan ajan höyrylaiva S/S Castorilla.). ===6. patteri=== Päällikkö: Veikko Räsänen. :Vääpeli: jääkärivääpeli Vilho Malinen, :Jaosjohtajat: jääkärialiupseeri Teodor Henrik Maunu, jääkärivaravääpeli Boris Weledejeff myöh. Vaarna. :Tykinjohtajat: jääkärialiupseeri Matti Poromaa, jääkärialiupseeri Eero Miettinen. :Patterissa palvelleet Saksan jääkärit: jääkärialiupseeri Jaakko Lauri Kinnunen, jääkärivaravääpeli Juho Korte, jefreitteri Urho Adolf Nikkonen, aliupseeritehtävissä jefreitteri Eino Harald Pauko, jääkärikersantti Frans Viktor Pesonen, jefreitteri Kaarle Seppänen. ===3. ammuskolonna=== Päällikkö: jääkärivänrikki Paul Emil Påhlson. ==Patteristossa palvelleet Saksan jääkärit== Jefreitteri Elis Evert Halonen, patteri- ja tähysupseerina jääkärivänrikki Hannu Esa Hannuksela, jaosjohtajana jääkärivaravääpeli William Leonard Häkli, työskenteli esikunnassa jääkärivääpeli Kaarlo Jalmari Hämäläinen, kuormastonjohtajana jääkärivaravääpeli Emil Johannes Rauta, patteriston esikunnassa jääkärialiupseeri Juho Albert Villman. ==Lähteet== * * * Luokka:Itäarmeija
Samsøn Belt

Samsøn Belt, eli Samsön Belt (), on Tanskassa, Samsøn ja Själlannin saarten välissä sijaitseva salmi. Se on kapeimmalta kohdaltaan noin 10 kilometriä leveä. Samsøn Bæltissa on neljä satamaa: Røsnæs, Havnsø, Sejerø Havn ja Odden Havn. Ruotsalainen rahtialus M/S Stena Freighter ja kemikaali/öljytankkeri M/T Ek-Cloud törmäsivät yhteen salmessa 21. syyskuuta 1998 sakeassa sumussa. Alusten vauriot jäivät pieniksi. == Lähteet == Luokka:Itämeren salmet Luokka:Tanskan salmet
Asterix lyö vetoa

Asterix lyö vetoa () on viides Ranskassa, ja 16. Suomessa julkaistu Asterix seikkailee -albumi. Se julkaistiin vuonna 1965 Ranskassa, ja vuonna 1973 Suomessa. Obelixin koira Idefix esiintyi kirjassa ensimmäisen kerran. ==Juoni== Julius Caesarin erikoislähettiläs Lucius Majonesius pakottaa Periferiumin leirin hyökkäämään Asterixin kylään. Taistelusta tulee lyhyt ja roomalaiset perääntyvät. Lucius Majonesius päättää rakentaa suuren puuaidan kylän ympärille eristääkseen heitä. Asterix lyö vetoa, että hän pääsee läpi aidasta ja kiertää koko Gallian käymällä 12 paikassa ympäri Galliaa, ja tuoden joka seudun erikoisruokia todisteeksi. ===Eri seutujen erikoisruuat=== *Rotomagus: Ei ehditty hakea kylän erikoisruokaa. *Parisium: Kinkku. *Camaracum: Camaracumin hölynpöly. (Viittaa Cambrain minttukaramelleihin) *Durocortorum: On kuuluisa viinistään. *Divodurum: Ei ehditty hakea kylän erikoisruokaa. *Lugdunum: Makkaraa ja lihapyöryköitä. *Nicae: Nicaen kuuluisa salaatti. *Massilia: Kalakeitto. *Tolosa: Makkaraa *Aginum: Luumuja. *Burdigala: Burdigalaa ja ostereita. *Gesocribate: Ei ehditty hakea kylän erikoisruokaa. == Tarinassa esiintyneet hahmot == Tarinassa esiintyneet, nimeltä mainitut henkilöt. * Gracchus Celsius (sadanpäämies) * Lucius Majonesius (Caesarin erikoislähettiläs) * Asterix * Obelix * Bananix (Gallialaisen kylän asukas) * Aladobix * Flavia (Laivalla seilannut nainen) * Metwurstius (Laivassa seilanneen naisen miesystävä) * Petilarus (Roomalainen sotilas) * Raptus (Toinen roomalainen sotilas) * Wienerix (Asterixin ja Obelixin pettänyt henkilö) * Potatius (Lugdunumin prefekti) * Lipstix (Lugdunumin salainen päällikkö) * Decurio (Hahmoa ei näkynyt tarinassa, mutta mainittiin nimeltä) * Cesar (Merimiestavernan omistaja) * Trolleybus (Prefekti) * Camferix (Laivan kapteeni) == Lähteet == * * Luokka:Asterix seikkailee -sarjakuva-albumit Luokka:Vuoden 1965 kirjat
Members of Mayday

Members of Mayday on saksalainen yhtye tai musiikillinen projekti, joka tekee vuosittain järjestettävälle rave-tapahtuma Maydaylle virallisen tunnusmusiikin, niin sanotun Mayday-hymnin (). Members of Maydayn muodostavat Maximilian Lenz eli WestBam ja musiikkituottaja Klaus Jankuhn. Mayday- tapahtumia on järjestetty vuodesta 1991, ja monista varsinkin varhaisempien tapahtumien tunnuskappaleista on tullut hyvin suosittuja, käytännössä rave- musiikin klassikoita.http://www.thedjlist.com/djs/WESTBAM/ == Diskografia == === Albumit === * Members Only (1995) * Anthems of the Decade 1991–2001 (2001) * The Anthem Collection 1992–2007 (2007) * All in One (2009) * Live Set Dortmund 2010 (2010) * Liveset 2011 (2011) === Singletthttp://uk.music.yahoo.com/release/42548035 === * "Mayday Anthem" (1992) * "Forward Ever Backward Never" (1992) * "The Judgement Day" (1993) * "Religion" (1993) * "Enter The Arena" (1994) * "We Are Different" (1994) * "The Bells Of Reformation" (1995) * "Great" (1995) * "The Day X" (1996) * "Life From Mars" (1996) * "Sonic Empire" (1997) * "Save The Robots" (1998) * "Soundtropolis" (1999) * "Datapop" (2000) * "10 In 01" (2001) * "Culture Flash" (2002) * "Troopa Of Tomorrow" (2003) * "Team X-Treme" (2004) * "Prototypes" (2005) * "World Club" (2006) * "New Euphoria" (2007) * "Reflect Yourself" (2008) * "Massive Moments" (2009) * "Make My Day" (2010) * "Ravemobil" (2011) * "The Perfect Machine" (2012) * "Never Stop" (2013) ==Lähteet== ==Aiheesta muualla== * Members of Mayday Discogs-sivustolla * Mayday-tapahtuman sivut Luokka:Saksalaiset elektronisen musiikin yhtyeet Luokka:Elektroninen tanssimusiikki
Luokitin

Matemaattinen luokitin on kuvaus diskreetistä tai jatkuvasta piirreavaruudesta X diskreettiin nimikejoukkoon Y. Piirreavaruuden X esiintymää kutsutaan näytteeksi ja nimikejoukon Y esiintymiä luokiksi. Luokitin voi olla kiinteä tai oppiva. Kiinteässä luokittimessa päätöstason parametrit määritetään käsin kun taas oppivassa luokittimessa ne valitaan käyttäen jotakin ohjattua tai ohjaamatonta opetusmenetelmää. Ohjatuissa opetusmenetelmissä hyödynnetään tietoa opetusnäytteiden oikeista luokista. Tärkeä ominaisuus luokittimille on yleistämiskyky. Yleistämiskyky kuvaa luokittimen kykyä luokitella opetusnäytteisiin kuulumattomat näytteet oikein. Luokittimia käytetään laajasti eri alojen sovelluksissa kuten lääketieteessä, taloudessa, tietoliikenteessä, konenäössä, puheentunnistuksessa ja tiedonlouhinnassa. Esimerkki luokittimesta voisi olla internetissä toimiva rahanlainauspalvelu. Palvelu pyytää käyttäjää antamaan tiedot: kuukausipalkka, iäkä, siviilisääty, kotiosoite ja luottotietohistoria. Luokitin päättelee näistä tiedoista voidaanko käyttäjälle myöntää laina tai kuinka suuri laina voidaan myöntää. Järjestelmässä voisi olla kaksi luokkaa: maksukykyinen ja maksukyvytön. Luokittimen opetusdatana voitaisiin käyttää historian aikana kerättyjen maksukykyisten ja luottotappioita tuottaneiden maksukyvyttömien henkilöiden tietoja. == Katso myös == * Tekoäly * Neuroverkot * Koneoppiminen * Hahmontunnistus * Tukivektorikone Luokka:Hahmontunnistus en:Classifier (mathematics)
Makar I

Makar I (k. 16. huhtikuuta 1891) toimi Armenian katolikoksena vuosina 1885–1891). Hänen valintaansa edelsi parin vuoden aika, jolloin katolikosta ei ollut lainkaan. Lisäksi hänen valintansa oli poikkeuksellinen, sillä hän oli valitsijakokouksen asettamasta kahdesta ehdokkaasta vähemmän ääniä saanut, mutta silti Venäjän tsaari päätti valita hänet. Tämän vuoksi hän sai liikanimen "Tsaarin valinta". Hän oli kuitenkin toimessaan hyvä, ja hän oli tietyllä tavalla patriootti, pitäen kristillisyyttä armenialaisuuden ytimenä ja mieltäen kirkon ja kansan yhdeksi. Makar kuoli 16. huhtikuuta 1891, ja häntä seurasi katolikoksena Mkrtitš Khrimian. ==Lähteet== *Munkki Serafim, Araratista itään, Kirjapaja 2007 Luokka:Armenian katolikokset Luokka:Syntymävuosi puuttuu Luokka:Vuonna 1891 kuolleet
Karjalan 1. rykmentti

Karjalan 1. rykmentti oli valkoisten itäarmeijan Karjalan armeijakuntaan kuuluva joukko-osasto Suomen sisällissodassa. Rykmentin komentaja oli Georg Elfvengren. Rykmentti muodostettiin 14. maaliskuuta 1918 Kiviniemen rintamalla olleista Karjalan suojeluskuntien yksiköistä sekä palvelukseen saapuneista alokkaista.Sotahistoriallinen aikakauskirja 8: Sampo Ahdon artikkeli Rykmentti nimettiin syksyllä 1918 Itä-Suomen Jalkaväkirykmentiksi ja puolisen vuotta myöhemmin maaliskuussa 1919 Pohjois-Savon rykmentiksi. Se oli aluksi sijoitettuna Joensuuhun ja Mikkeliin, kunnes se koottiin Kuopioon. ==Joukko- osastot== *Karjalan 1. rykmentin 1. pataljoona Komentaja: Urho Sihvonen. *Karjalan 1. rykmentin 2. pataljoona Komentaja: jääkäriluutnantti Kalle Kuokkanen (1. maaliskuuta 1918 alkaen, siirrettiin 15. maaliskuuta 1918 Karjalan 3. rykmentin virkaatekeväksi komentajaksi), jääkäriluutnantti Evert Ekman (14. maaliskuuta – 30. maaliskuuta 1918, jolloin siirrettiin 11. jääkäripataljoonan komentajaksi), jääkäriluutnantti Valter Aschan (17. maaliskuuta 1918 alkaen), luutnantti Emil Pekkanen ja Johan Mättö. *Karjalan 1. rykmentin 3. pataljoona Komentaja: Henrik Lindberg ja Weikko Läheniemi. *Konekivääriosasto Päällikkö: :Joukkueenjohtajat: varavääpeli Väinö Hyvärinen (toimi aikaisemmin joukkueenjohtajana Karjalan armeijakunnan 4. pataljoonassa) ==Rykmentissä palvelleet Saksan jääkärit== Jääkärivänrikki Eino Pietiläinen. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. ===Viitteet=== Luokka:Itäarmeija Luokka:Rykmentit
Lövskär

Lövskär voi tarkoittaa seuraavia asioita: *Lövskär, saari Nauvossa *Lövskär, saari Iniössä *Lövskär, niemi Långön saarella Iniössä *Lövskär, saari Inkoossa *Lövskär, saari Korppoossa *Lövskär, saari Kyrksundetissa Föglössä *Lövskär, saari Södersundetissa Föglössä *Lövskäret, niemi Hälsingönin saarella Luodossa *Lövskärs fjärden, vesialue Houtskarissa *Lövskärs örarna, saari Masmo fjärdenissa Iniössä *Lövskärs örarna, saari Holmfjärdenissä Iniössä *Lövskärsgrundet, niemi Hälsingönin saarella Luodossa *Lövskärsplunsen, lampi Uudessakaarlepyyssä *Lavansaaren ruotsinkielinen nimi *Lövskär–Isokarin väylä, kauppamerenkulkuun tarkoitettu meriväylä Saaristomerellä
Karjalan 2. rykmentti

Karjalan 2. rykmentti oli valkoisten itäarmeijan Karjalan armeijakuntaan kuuluva joukko-osasto Suomen sisällissodassa. Rykmentin komentaja oli ratsumestari Oskar Kuula, jääkärivänrikki Kalle Kuokkanen (5. huhtikuuta alkaen), jääkärikapteeni Unio Sarlin (19. toukokuuta alkaen). Rykmentti perustettiin 19. toukokuuta 1918 Karjalan divisioonan 2. rykmenttinä. Se nimettiin 6. heinäkuuta 3. divisioonan 3. rykmentiksi ja edelleen saman divisioonan 2. rykmentiksi 20. heinäkuuta. 2. Karjalan rykmentiksi tai Karjalan 2. rykmentiksi se nimettiin 31. heinäkuuta. Sisällissodan päätyttyä Sortavalaan sijoitettu rykmentti nimettiin 30. elokuuta Laatokan jalkaväkirykmentiksi, kunnes se nimettiin 15. maaliskuuta 1919 Haminaan sijoitettuna Viipurin rykmentiksi. Rykmentti siirrettiin 1930-luvun alussa Huuhanmäen Jaakkimaan. ==Joukko-osastot== *Karjalan 2. rykmentin 4. pataljoona Komentaja: jääkäriluutnantti Aarne Salminen :Joukkueenjohtajat: jääkärivaravääpeli Väinö Hyvärinen (siirrettiin myöhemmin Karjalan 1. rykmentin konekivääriosastoon). *Karjalan 2. rykmentin 5. pataljoona Komentaja: jääkäriluutnantti Väinö Strömberg (siirrettiin 7. huhtikuuta 1918 Karjalan 3. rykmentin 7. pataljoonaan), myöhemmin jääkärivänrikki Jussi Närvänen. *Karjalan 2. rykmentin 6. pataljoona Komentaja: jääkärivänrikki Viljo Hämäläinen. *Karjalan 2. rykmentin 10. pataljoona Komentaja: Edmund Heimolainen. *Karjalan 2. rykmentin 11. pataljoona Komentaja: jääkäriluutnantti Evert Ekman, A. Pelkonen. *Karjalan 2. rykmentin 1. konekivääriosasto Komentaja: V. Koljonen. *Karjalan 2. rykmentin 2. konekivääriosasto Komentaja: jääkärivänrikki Juhana Vakkilainen. ==Rykmentissä palvelleet Saksan jääkärit== Konekivääriosaston päällikkönä jääkärivaravääpeli Erik Alfred Svensson (kaatui 24. maaliskuuta 1918), Joukkueenjohtajana jääkärivääpeli Mikko Rossi. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. *Paavo Susitaival, Ahvola, WSOY Porvoo 1937. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. Luokka:Itäarmeija Luokka:Rykmentit
Surf’s Up – tyrskyn ratsastajat

Surf’s Up – tyrskyn ratsastajat (Surf’s Up) on vuonna 2007 ensi-iltansa saanut yhdysvaltalainen pseudodokumenttinen tietokoneanimaatioelokuva, jonka ovat ohjanneet Ash Brannon ja Chris Buck. Pääosaa esittää Shia LaBeouf. ==Juoni== Teini-ikäinen töyhtökalliopingviini Cody Maverick on nouseva lainelautailulahjakkuus, joka osallistuu ensimmäiseen ammattilaiskisaansa. Kuvausryhmä dokumentoi Codyn värikkäät vaiheet, kun hän lähtee kotoaan Shiverpoolista matkustaakseen Pen Gu -saarelle legendaariseen Big Z:n muistokisaan. Matkalla Cody tapaa intohimoisen surffarin Chicken Joen, kuuluisan lainelautailupromoottorin Reggie Belafonten, kykyjenetsijä Mike Abromowitzin ja topakan rantavahdin Lani Aliikain, jotka kaikki saavat nähdä, miten palavasti Cody lainelautailua rakastaa. Cody on vakuuttunut, että voitto toisi hänelle hänen kipeästi kaipaamaansa arvostusta ja ihailua, mutta kun hän yllättäen kohtaa erään vanhan lainelautailuhörhön, joka opettaa hänet kulkemaan omia polkujaan, Cody saa huomata, että todellinen voittaja ei olekaan aina se, joka tulee ykköseksi kisassa. ==Ääninäyttelijät== Alkuperäinen ääninäyttelijä Suomenkielinen ääninäyttelijä Rooli Shia LaBeouf Antti L. J. Pääkkönen Cody Jeff Bridges Vesa Vierikko Big Z Zooey Deschanel Sara Welling Lana Diedrich Bader Sasu Moilanen Tankki Jon Heder Petteri Summanen Chicken Joe James Woods Juha Muje Reggie Mario Cantone Samuel Harjanne Mike Dana Belben Tarja Heinula Edna Jack P. Ranjo Petri Liski Sal Brian Posehn Petteri Hynönen Glen Chris Buck Antti Jaakola Filmintekijä Reed Buck Juuso Salmén Arnold Suomenkielisen dialogin on kääntänyt Marko Hartama ja sen on ohjannut Petri Hanttu. ==Lähteet== ==Aiheesta muualla== * Elokuvan kotisivu Luokka:Elokuvat linnuista Luokka:Vuoden 2007 yhdysvaltalaiset elokuvat Luokka:Yhdysvaltalaiset animaatioelokuvat
Lövskär (Nauvo)

Lövskär on saari Turunmaan saaristossa Saaristomeressä. Se on osa Paraisten kuntaa ja sijaitsee entisen Nauvon kunnan alueella linnuntietä 10,5 kilometrin päässä Nauvon keskustasta luoteeseen. Leveydeltään saari on noin 220 metriä pitkä ja pituus vaihtelee noin 40 metristä noin 80 metriin. Rahtialus M/S Global Freighter sai 21. syyskuuta 2004 pohjakosketuksen Nauvon pohjoispuolella, minkä jälkeen päällikkö ajoi aluksen rantaan Lövskärin ja naapurisaari Vandrockin väliin. == Lähteet == Luokka:Nauvo Luokka:Paraisten saaret